ایستانبولداکی هاوا لیمانلاری ۹ آیدا یولچو ساییسینی ۲۷،۵ میلیون آرتیردی.
بو ایلین ژانویه-سپتامبر دؤنمینده توپلام ۷۰ میلیون ۱۲۴ مین ۷۴۱ نفرین سیاحت ائتدیگی ایستانبول هاوا لیمانلاریندا یولچو آرتیشی ۲۷ میلیون ۴۸۷ مین ۷۱۳ اولاراق حسابلاندی.
ایستانبول و صبیحا گؤکچن هاوا لیمانلاریندا بو دؤنمده قبول ائدیله‌ن یولچو ساییسیندا جدی آرتیش ثبت ائدیلدی.
دؤولت هاوا میدانلاری ایشلتمه‌سی باش ایداره‌سینین اینترنت سایتیندا یئر آلان معلوماتا گؤره، بو ایلین ژانویه-سپتامبر دؤورونده ایستانبول هاوا لیمانیندان ۴۷ میلیون ۵۷۱ مین ۸۸۸ یولچو ایستیفاده ائتدی.
اؤتن ایلین عینی دؤورو ایله مقایسه‌ده یولچولارین ساییسی ایچ خطلرده یوزده ۶۲، دیش خطلرده ایسه یوزده ۱۰۲ آرتدی.
بو ایلین ژانویه-سپتامبر دؤورونده صبیحا گؤکچن هاوا لیمانیندان ۲۲ میلیون ۵۵۲ مین ۸۵۳ نفر ایستیفاده ائتدی.
یولچولارین ساییسی ایچ خطلرده یوزده ۵ آزالدی، دیش خطلرده ایسه یوزده ۹۸ آرتیدی.
بو ایلین ۹ آییندا ایستانبول هاوا لیمانلاریندا یولچولارین و اوچوشلارین ساییسی آرتماغا داوام ائدیر.
ایستانبول هاوا لیمانیندا بو ایل اوچوشلارین ساییسی گئچه‌ن ایله نیسبتاً تخمیناً یوزده ۶۳ آرتاراق ۳۱۳ مین ۷۷۸ اولدو.
صبیحا گؤکچن هاوا لیمانیندا ایسه ۹ آیلیق دؤنمده ۱۴۸ مین ۷۲۴ اوچوش تشکیل ائدیلدی.
بو دؤورده آتاتورک هاوا لیمانیندا ۲۰ مین ۸۲۵ اوچوش حیاتا گئچیریلدی.
